Wêreldwye probleem met Facebook se bedienersDie foutboodskap op die intekenbladsy JONGSTE: Dit wil voorkom of die probleem net meer as ‘n halfuur lank geduur het. Die gewilde sosialemedia-platform Facebook het Vrydagaand ŉ foutboodskap aan meeste van sy gebruikers wêreldwyd vertoon. Gebruikers het op Twitter hul frustrasie uitgespreek dat hulle nie toegang tot Facebook het nie. Facebook het self nog nie reageer nie, buiten die boodskap op die intekenbladsy: “Iets het skeefgeloop. Ons probeer dit so gou as moontlik herstel.” Dit is nog nie duidelik wat fout is of wanneer die fout herstel gaan word nie. Suid-Afrikaners het Vrydagaand omstreeks 17:55 die foutboodskap vir die eerste keer gesien.